Държавен вестник, бр. 81, 2020 г., стр. 19

БРОЙ  81	
Д Ъ Р Ж А В Е Н  В Е С Т Н И К 	
СТР.  19  
гат да се извършат само след предварително 
одобрение на комисията по предложение на 
заместник-председателя на комисията, ръково­
дещ управление „Надзор на инвестиционната 
дейност“, наричан по-нататък „заместник-
председателя“. Член 167, ал. 4 и 5 от ЗПФИ 
се прилагат съответно.
Раздел II
Дерегистрация на емисия финансови
инструменти
Чл. 15. (1) Дерегистрация на емисия финан­
сови инструменти се извършва от централния 
депозитар на ценни книжа по заявление от 
емитента. 
(2) Дерегистрация на емисия финансови 
инструменти от регистрите на централния 
депозитар на ценни книжа се извършва при 
условия и по ред, определени в правилата на 
депозитаря.
Чл. 16. За дерегистрация на емисия поради 
промяна на дялови ценни книжа от безналични 
в налични и при наличие на вписани тежести 
върху емисията, заявена за дерегистрация, 
към заявлението по чл. 15, ал. 1 се прилага 
декларация от емитента, че се задължава 
да отрази вписаните тежести в книгата на 
наличните акции.
Чл. 17. (1) За дерегистрация на емисия 
недялови ценни книжа емитентът подава за­
явление след изтичане на срока на емисията. 
(2) След издаване на акт за дерегистрация 
на емисията облигации емитентът и банката 
довереник могат да заявят и да получат справ­
ка за датата, вида и размера на извършените 
плащания по дерегистрираната емисия. В 
заявлението за издаване на справката се по­
сочват наименование и ЕИК на емитента и 
ISIN код на емисията облигации. Справката 
се издава в срок, определен в правилата на 
централния депозитар на ценни книжа.
Чл. 18. Централният депозитар на ценни 
книжа издава акт за дерегистрация, в кой­
то посочва притежателите на финансови 
инструменти от съответната емисия и броя 
на инструментите, които притежават към 
момента на дерегистрация, и уведомява не­
забавно „Централен депозитар“ – АД, във 
връзка с водения от него централен регистър 
на ценни книжа.
Раздел III
Регистрация и сетълмент на сделки с
финансови инструменти
Чл. 19. (1) В правилата на централния де­
позитар на ценни книжа се уреждат условията 
и редът за допускане на нови участници до 
системата за сетълмент на ценни книжа и за 
тяхното временно или окончателно отстра­
няване от нея.
(2) В правилата на централния депозитар 
на ценни книжа се уреждат условията и редът 
за осъществяване на електронен обмен на 
данни с други лица, както и други начини за 
обмен на данни.
(3) Централният депозитар на ценни кни­
жа осигурява извършването на сетълмент 
на паричните плащания по системата си за 
сетълмент на ценни книжа.
Чл. 20. (1) Системата за регистриране на 
емисии финансови инструменти и на сделки­
те в централния депозитар на ценни книжа 
трябва да отговаря на следните изисквания:
1. водене в хронологичен ред на всички 
регистрационни вписвания;
2. присвояване на последователен регис­
трационен номер на вписванията;
3. съхраняване на данни за сметките на 
емитентите и за сметките на участниците в 
управляваната от него система за сетълмент 
на ценни книжа и подсметките на техните 
клиенти;
4. възможност за своевременно възстано­
вяване на системата в случаи на повреда на 
базата данни или оборудването;
5. навременно и точно обработване на на­
режданията за превод на лицата по чл. 131, 
ал. 2 от ЗППЦК и на участниците в системата 
за сетълмент във връзка с извършването на 
услугите съгласно приложението към Регла­
мент (ЕС) № 909/2014;
6. поддържане на база данни за цялата 
кореспонденция и съхранение на всички на­
реждания, запитвания и отговори във връз­
ка с дейността на централния депозитар на 
ценни книжа;
7. отговаря на изискванията на процедурите 
и мерките на централния депозитар на ценни 
книжа за подходяща вътрешна организация 
във връзка с дейността му.
(2) Централният депозитар на ценни кни­
жа приема оперативни инструкции и проце­
дури и поддържа система за класиране на 
документите, които осигуряват спазване на 
изискванията по ал. 1.
Чл. 21. (1) Сделките с финансови инстру­
менти се регистрират в централния депозитар 
на ценни книжа въз основа на информация, 
подадена от пряк или непряк участник в сис­
темата за сетълмент на ценни книжа или в 
друга система с окончателност на сетълмента 
на финансови инструменти.
(2) Сделки с финансови инструменти, извър­
шени извън регулиран пазар, се регистрират 
в централния депозитар на ценни книжа въз 
основа на данните, предоставени от инвести­
ционен посредник.
Чл. 22. (1) Собствеността на финансовите 
инструменти се отразява в регистрите по 
чл. 2, ал. 1 по:
1. сметки на участниците в управляваната 
от централния депозитар на ценни книжа 
система за сетълмент на ценни книжа;